Onnie in hospitaal ná ouer haar glo aanrand | Maroela Media
'n 52-jarige onderwyseres van 'n laerskool in Noordwes is in die hospitaal nadat sy glo Vrydag deur 'n ontstoke ouer aangerand is.
Mpuseng Sepotokele, 'n gr. 3-onderwyseres van 'n skool in Tlhatlaganyane buite Rustenburg, is glo by die skool deur 'n ouer aangerand.
Tlhalefang Sepotokele, Mpuseng se seun, het gesê die ouer het sy ma by die skoolhek ingewag en met 'n sambreel aangerand. Die ouer het haar glo daarvan beskuldig dat sy haar kind aangerand het.
"My ma het my omtrent 08:00 gebel en gesê ek moet na die skool toe kom aangesien sy aangerand is. Ek het haar in die personeelkamer gevind," het Tlhalefang gesê. Sy is in die Ferncrest-hospitaal in Tlhabane opgeneem.
'n Foto wat Sepotokele se beserings wys is intussen wyd op sosiale media versprei. Tshwanelo Mmutlana, hoof van die onderwysersvakbond Naptosa, het intussen 'n beroep op die regering gedoen om onderwysers te beskerm.
Mmutlana het gesê daar is wetgewing en regte wat leerders beskerm, maar nie onderwysers nie. "Onderwysers word geboelie en geteister in klaskamers en genoeg is genoeg. Daar is leerders wat boelies is en weet daar gaan niks met hulle gebeur nie."
Volgens Sepotokele se familie is 'n saak by die polisie aanhangig gemaak.
Onderwysers het tans geen regte nie… ons sal dit verwelkom om ook regte te hê
Ek verstaan regtig nie hoekom onderwysers nie 'n wetgewing het wat hulle beskerm nie. Verstaan ook nie hoekom hulle salaris nie aangepas word nie. As dit nie vir 'n onderwysers is nie daar niemand lees nie. Die staat moet na ons onderwysers begin kyk.
Ek hoop die Regering lees baie mooi, die paar van hulle wat KAN lees. Dit is weereens 'n bewys dat die wetgewing in die drein is. Vandag se kinders kom met moord weg, en as die ouers al die onderwysers aanrand, watse voorbeeld is dit. Bring strenger wette terug, anders gaan daar meer kriminele grootgemaak word. Hulle word geleer dat dit reg is as hul nie respek het vir ander nie. Bring lyfstraf terug en gee onderwysers 'n stem. Onderwysers is Kosbaar en moet ons help om ons kinders te vorm…..
Dan wonder ons hoekom kinders boelie.
Want hulle word deur boelies grootgemaak!
Ek kry onderwysers jammer — maar asb ook– as jy n onderwyser is by n goeie ordentlike skool met waardes waar sulke insidente NIE plaasvind nie, moenie kerm oor hoe sleg dit is om n onderwyser te wees nie.
JYT GEKIES om hierdie beroep te volg en jy is geseënd om by n ordentlike skool met waardes te werk. Wees dankbaar en bid vir DIE wst nie so gelukkig is nie.
Kinders moet gedissiplineer word. Vroeer jare het hulle n goeie pakslae gekry en meesal maniere gehad, nou is hulle ongemanierd en doen wat hulle wil. Ek se nie slaan n kind half dood nie, maar n pakslae op sy tyd is goed